Viktor van Niekerk - Wikipedia

# Viktor van Niekerk

### vanuit Wikipedia, die vrye ensiklopedie.

| Hierdie bladsy is tans gelys vir verwydering. Sien die stemblad vir die redes en bespreking daarvan. Indien u wil keer dat die blad verwyder word, lees die verwyderingsbeleid en stem teen die verwydering op die stemblad. Moet asseblief nie hierdie kennisgewing verwyder of die bladsy leegmaak terwyl hierdie saak nog onder bespreking is nie. Voel wel vry om hierdie artikel te verander en verbeter. Sien ook 'n klomp alternatiewe uitweë vir bladsye wat nie binne die Wikipedia-beleid inpas nie. Hier is 'n lys van al die artikels wat gelys is vir verwydering.

> "a conscious artist, with a total understanding of the ten-string guitar as envisioned by Narciso Yepes." Fritz Buss, 2007

Viktor van Niekerk

Viktor van Niekerk (gebore 1981, Johannesburg) is aktief as 'n kunstenaar en akademikus in beide die opvoerende, as ook die literêre en visuele kunste.

Hy word veral as musikant geassosieer met die moderne tiensnaarghitaar, wat hy sedert 1995 as sy eerste instrument bespeel. Vandag word hy beskou as 'n wêreldkenner van dié instrument, sy repertorium en tegniek. Hy is ook een van die min ghitaarspelers wat bekend is met die nuwe tegniese ontwikkelinge van die Spaanse meester Narciso Yepes (1927-1997). Behalwe vir volhoudende navorsing op die gebied van Yepes tegniek en metodologie bestee hy elke jaar tyd aan die herontdekking van Ou Musiek, die transkripsie van luit- en klaviermusiek vir ghitaar, en werk ook saam met lewende komponiste om nuwe werke vir die instrument te skep, soos die vier-beweging "Afrika Sonate" van David Hönigsberg wat die komponis aan Van Niekerk opgedra het.[1]

Hy het musiekvoordrag studeer onder die leiding van Fritz Buss (ghitaar) en die Belgiese pianis/dirigent Bruno-Maria Brys. Hy het ook lesse ontvang van, onder meer, Rafael Andia (ghitaar), harpspeler Olga Bosman, John Reid Coulter (klavesimbel), en die Oostenrykse komponis/musikoloog Gerald Florian Messner. Hy is ook die wenner van verskeie musiek kompetissies, insluitend eerste pryse by die Pretoria Eisteddfod (klassieke ghitaar) en Klassieke Ghitaar Kompetissie van Suid-Afrika.

Van Niekerk was in 2006, vir 'n kort tyd, lektor in Klassieke Kultuur (kuns en letterkunde) aan die Universiteit van Johannesburg. Daardie jaar ontvang hy ook die Endeavour International en New South Global beurse vir nagraadse studie aan 'n Australiaanse universiteit. Hy werk tans aan 'n doktorale tesis oor die invloed van die klassieke mitologie op die werk van J.M. Coetzee, aan die University of New South Wales, Sydney.[2] [3] [4] [5]

## [wysig] Bronne

1. ↑ "Beeld, Woensdag 16 Februarie 2005, p. 9."
2. ↑ "Viktor van Niekerk."
3. ↑ "Beeld, Maandag 8 November 2004, p. 14 (en Biografie in program van die konsert waarna hierdie artikel verwys)."
4. ↑ "Beeld, Vrydag 22 Aprl 2005, p. 17 (en Biografie in program van die konsert waarna hierdie artikel verwys)."
5. ↑ "Beeld artikels."

Ontsluit van "http://af.wikipedia.org../../../v/i/k/Viktor_van_Niekerk_9db5.html"

Kategorie: Bladsye vir verwydering

##### Views

- Artikel
- Bespreking
- Huidige wysiging

##### Soek